CELEX: 22005D0352
Language: mt
Date: 2005-03-30 00:00:00
Title: Id-Deċiżjoni Nru 2/2005 tat- 30 ta' Marzu 2005 tal-Kumitat stabbilit skond il-Ftehim dwar l-Għarfien Reċiproku bejn il-KE u l-Konfederazzjoni Żvizzera dwar l-emenda għall-Kapitolu 3 ta' l-Anness 1

18.10.2005   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               287
            
         ID-DEĊIŻJONI NRU 2/2005
   tat-30 ta' Marzu 2005
   tal-Kumitat stabbilit skond il-Ftehim dwar l-Għarfien Reċiproku bejn il-KE u l-Konfederazzjoni Żvizzera dwar l-emenda għall-Kapitolu 3 ta' l-Anness 1
   (2005/352/KE)
   IL-KUMITAT,
   Wara li kkunsidra l-Ftehim bejn il-Komunità Ewropea u l-Konfederazzjoni Żvizzera dwar l-Għarfien Reċiproku fir-rigward ta' l-Assessjar ta' Konformità (“il-Ftehim”) iffirmat fil-21 ta' Ġunju 1999, u b'mod partikolari l-Artikolu 10(4)(e) u 18(2) tiegħu;
   Billi permezz ta' l-Ordinanza ta' l-EDI tas-27 ta' Marzu 2002 dwar is-sigurtà tal-ġugarelli (RO 2002 1082) kif l-aħħar emendata fit-2 ta' Ottubru 2003 (RO 2003 3733), il-Konfederazzjoni Żvizzera emendat id-dispożizzjonijiet leġiżlattivi, regolatorji u amministrattivi tagħha fir-rigward tal-ġugarelli b'tali mod li dawk id-dispożizzjonijiet jistgħu jitqiesu ekwivalenti skond l-Artikolu 1(2) tal-Ftehim għal dawk tal-leġiżlazzjoni tal-Komunità Ewropea;
   Billi Kapitolu 3, il-Ġugarelli, ta' l-Anness 1 għandu jiġi emendat biex jirrifletti dan;
   Billi, skond l-Artikolu 10(4)(e) u 18(2), il-Kumitat jista' jimmodifika l-Anness 1 għal dan il-Ftehim;
   IDDEĊIEDA KIF ĠEJ:
   
               1.
            
            
               Il-Kapitolu 3, Ġugarelli, Anness I, Taqsima I, għall-Ftehim huwa emendat bi qbil mad-dispożizzjonijiet stipulati fl-Anness A ta' din id-Deċiżjoni.
            
         
               2.
            
            
               Din id-Deċiżjoni, magħmula f'żewġ kopji, trid tiġi ffirmata mill-Ko-Presidenti jew persuni oħra awtorizzati biex joperaw f'isem il-Partijiet. Din id-Deċiżjoni se tidħol fis-seħħ mid-data li fiha titniżżel l-aħħar firma.
            
         
      Iffirmat f' Bern fit-30 ta' Marzu 2005.
      
         
            F'isem il-Konfederazzjoni Żvizzera
         
         Heinz HERTIG
      
      Iffirmata fi Brussell fit-23 ta' Marzu 2005.
      
         
            F'isem il-Komunità Ewropea
         
         Joanna KIOUSSI
      
   
   
      ANNESS
      EMENDI GĦALL-FTEHIM
      Fl-Anness 1, Kategoriji ta' Prodott, Kapitolu 3, Ġugarelli, Taqsima I, Dispożizzjonijiet leġiżlattivi, regolatorji u amministrattivi, it-test “Dispożizzjonijiet koperti minn Artikolu 1 paragrafu 1” jitħassar u jiġi sostitwit b' “Dispożizzjonijiet koperti minn Artikolu 1 paragrafu 2”.
      Fl-Anness 1, Kategoriji ta' Prodott. Kapitolu 3, Ġugarelli, Taqsima I, fil-lista bl-intestatura “l-Iżvizzera”, ir-referenzi legali Żvizzeri għandhom jitħassru u jiġu sostitwiti bil-lista li ġejja
      
                   
               
               
                  “Liġi Federali tad-9 ta' Ottubru 1992 dwar prodotti u prodotti ta' l-ikel (RO 1995 1469) kif emendata l-aħħar fil-21 ta' Marzu 2003 (RO 2003 4803)
               
            
                   
               
               
                  L-ordinanza ta' l-1 ta' Marzu 1995 dwar prodotti (RO 1995 1643) kif emendata l-aħħar fil-15 ta' Diċembru 2003 (RO 2004 1111)
               
            
                   
               
               
                  L-Ordinanza ta' l-EDI tas-27 ta' Marzu 2002 dwar sigurtà tal-ġugarelli (RO 2002 1082) kif emendata fit-2 ta' Ottubru 2003 (RO 2003 3733)”